
:E miékeztek még a tavalyi"első hava- 
zásra? 9 fd 
Előbb csak ritkásan pilinkélt a hó 
az alacsonyan lógó, sötétszürke, ko- 
mor fellegekből, aztán egyre sűrűb- 
ben hullt, s finom habfehér lepelbe 


Elő Úlműáragjare a korcbolyapalyján 


Dörmögő Dömötör, 
a Magyar Úttörők 
Szövetségének 
lapja, 3—7 éves 
gyerekeknek. 
Megjelenik havonta. 

burkolt mindent? az utcákat, "a háza- 
kat, a fákat, bokrokat, még a kiskutya 
ólját 15. Új ruhába öltözött a világ, 
patyolat-tisztába. : 

, Az első hóesés láttán mintha va: 
rázslat tanúi lennénk., 

A beküldött kéziratokat nem őrizzük meg és nem küldjük vissza. 


Rajzolta PAPP JUDIT 1. osztályos, Tatabánya 


a 

E , varázslat" különleges izgalmat 
kelt bennünk; s ujjongva nézzük, né- 
ha órákon át, a táncolva alálibegő 
velőőrs hópelyheket", ahogyan Illyés 
Gyula nevezi őket, a következő olda- 
lon olvasható versében. 

S áz öröm első pillanatai után vajon 
mire gondolunk? ; s 

Igén, a szánkóra és a korcsolyára. 
Sőt, sokan a sílécresis. 

És alig várjuk, hogy egy kicsit meg- 
vastagodjon a hótakaró, mert akkor 
hóembert is készíthetünk. Sárgarépa 
lesz az orra, lyukas fazék díszeleg majd 
a fején, a kezében meg kopott söprű. 

Köszöntsük hát boldogan és vidá- 
man az érkező telet, amely — bíz- 
zunk benne! — vastag, puha hósző- 
nyeget terít majd a szánkónk alá, s 
keményre fagyasztjá a jeget a korcso- 
lyánk alatt. 


Belső munkatársak: 


Kun Magda 
olvasószerkesztő, 
Kovács Endre 


képszerkesztő, 
Madár Eszter 
levelező, 
Bálint Lajosné 
szerk. adminisztrátor 


ILLYÉS GYULA 


A kövesút már hófehér. 

De a szántó még szinte szurkos. 
Meglátni, merre megy a tél 

a békén füstölgő falukhoz. 


Fehér a villanyhuzal is, 
mely jobbra-balra kifeszítve 
az útról a tanyákba visz — 
azon is most a tél siet be. 


Az őszi vetést átszelő 

ösvény is fehéren világol. 
Messzibb egy boglya, nádtető — 
méri magát velük a távol. 


Még csak a ritkás, a merész, 
4 az előörs hópelyhek szállnak. 


NAGY KATALIN 


Madárijesztő-iskola 


A madárijesztő-iskolába új gyerek érkezett. 

Eddig csak hárman jártak ide, név szerint: 
Lyukas-kalap, Hasadt-nadrág, Rongyos-ing —, 
no és a tanítójuk: Cilinder. 

Az új madárijesztőnek nem is adtak nevet 
még, majd csak akkor, ha kijárta az iskolát. El 
kell zavarni egy cinkét, ez a vizsga itt. Nem ne- 
héz! A cinkék elég ijedősek, nem úgy, mint pél- 
dául a seregély. Hasadt-nadrág rögtön dicseke- 
dett, hogy ő naponta elijeszt egy seregélyt. Ron- 
gyos-ing azt mondta, ő akár tízet is. Lyukas-ka- 
lap mélyen megemelte előttük a kalapját: ki- 
csúfolta a két dicsekvőt. De Cilinder szigorúan 
rájuk szólt: csend legyen, kezdődik a torna- 
óra! 

Az új kis madárijesztő ennek nagyon meg- 
örült. Sokat tornászott már életében, tudott is! 
Eredeti foglalkozása tollseprő volt ugyanis. Na- 
gyon szeretett port seperni képről, könyvről, 
vázáról. Különösen a tükröt szerette, órákig 
nézegette magát benne. Nemcsak ő, hanem a 
kislány is, akivel együtt dolgoztak. Csak a kis- 
lány egyáltalán nem szeretett port seperni. És 
ha ráparancsoltak, hát a tollseprőre haragudott, 
csapkodta, csak úgy repdestek a tollai . . . 

Amikor pedig porszívó került a házhoz, a kis- 
lány nyomban ahhoz pártolt. A tollseprőt kéz- 
be se vette többé. Ott unatkozott magában a 
sarokban, nem volt semmi dolga már. És tor- 
nászni is csak a kislány kezében lehetett... 


Tavasszal aztán kitették az udvarra. Legyen 
most már madárijesztő! 

Könnyű azt mondani! Mert persze fölszere- 
lést nem adtak vele, akkor meg hogyan dolgoz- 
zék? Lyukas-kalap kalapjától, Hasadt-nadrág 
nadrágjától, Rongyos-ing rongyaitól ijedeztek 
a madarak. Igaz, nekik a Szél is segített. Ugrál- 
tatta, lebegtette, táncoltatta őket — ez volt 
éppen a tananyag. A madárijesztő-iskolában a 
torna a főtantárgy. A mozgástól megijednek a 
madarak, elröpülnek, nem dézsmálják a vetést, 
szőlőt, gyümölcsöt. 

A tollseprőcske csak a tollait meresztgette, 
de tőle még a lepke se félt. A Szél — mert látta 
a nagy igyekezetét — megsajnálta őt. Egyszer, 


amikor úgyis sürgött-forgott, mert viharos ked- 
ve volt, rásodort a tollseprőre valami száraz 
szalmakoszorút. A szalma között fűszál is volt, 
tollpihe, továbbá színes papírszalagok. Ki tud- 
ja, honnan hozta ide a Szél?! Mert olyan volt az 
éppen, mint egy királyi korona. Ezt Hasadt- 
nadrág mondta. Ő már látott királyi koronát 
eleget! A kisfiú, akihez korábban tartozott, sok 
meséskönyvet olvasott. 

Elnevezték hát a tollseprőt Szalma-koronának. 
Mert a vizsgát is letette; mióta koronája van, 
már jónéhány madarat elzavart. Igaz, a többiek 
súgdolóztak, hogy mind veréb volt csak, és az 
nem számít... De Cilinder rájuk szólt: ne 
irigykedjenek a korona miatt, vizsgázott ma- 
dárijesztőhöz ez igazán nem méltó! 

Cilinder nagyon igazságos. Mindig megdicsér- 
te azt, aki sikeresen elzavarta a madarakat. S ha 
valamelyik madár mégis kikapkodta a földből 
a magot, hát haragosan csóválta a cilinderét. 
Szalma-korona nagyon szerette, ha dicsérik, 
hát igencsak dolgozott. Még a fecskéket is ijeszt- 
gette, pedig az nem is volt feladat. 

Egy délután nagy vihar támadt. A Meleg szél 
összeveszett a Hideggel, birkóztak, lökdösték 
egymást. A nagy dulakodásban letördöstek jó 
néhány faágat, virágokat rángattak ki a földből 
tövestől. És lesodortak valahonnan egy madár- 
fészket is. Éppen Szalma-korona lábához hullott 
a fészek, és darabokra szétesett. 

A haragos szelek nemsokára kibékültek, újra 
szélcsend lett a kertben. Előjöttek rejtekhe- 
lyükről a madarak. Mert jól elbújtak eddig, a 
Széltől igencsak félt mindegyik. Nemhiába ő a 


főtanár a madárijesztő-iskolán. 

A madarak cikáztak a levegőben, vagy tollász- 
kodtak-szépítkeztek a lombok között. Csivitel- 
tek, fütyürésztek, trilláztak. 

Az egyik odaröppent Szalma-korona lábához. 
Még ilyent! Némelyik madár igencsak szemte- 
len! Szalma-korona már éppen emelgette a szí- 
nes papírszalagjait, hogy elijessze ezt a vakme- 
rőt, amikor furcsa dolgot tapasztalt. 

Ez a madár sírt. 

Szalma-korona még sose látott síró madarat. 
De nem tévedett, az biztos! Egy vizsgázott ma- 
dárijesztő meg tudja állapítani a csipogásból, 
hogy a madár mit beszél. 


(ÖN Ve 


— 

STUIBER ZSUZSA rajzai 


Szalma-korona eddig csak nevető madarat lá- 
tott, és főleg szemtelent — azokat igazán szí- 
vesen ijesztgette. De mit kezdjen egy síró ma- 
dárral?! 

Megkérdezte, hogy miért sír? 

— A fészkem, a jó puha kis fészkem odavan! 
— zokogta a kismadár. — Nem tudok én már 


újat építeni, nincs idő. Mi lesz velünk? Ki segít, 


rajtunk? 

Szalma-korona nem tudott válaszolni. Ilyen 
kérdésekről nem tanultak a madárijesztő-isko- 
lán. Gyorsan felajánlotta a madárnak, lakjon ná- 
la, ha akar. A koronáján szalma is van, pihe is. . . 

— Köszönöm! Köszönöm! — csipogta a kis- 
madár. 

Szalma-korona tollseprő szívében nagy me- 


legség támadt. Pedig nem is értette pontosan, 
mit mondott a kismadár. Ezt a szót most hallot- 
ta először. Madár csőréből eddig csak olyasmit 
hallott: rossz vagy! undok vagy! csúnya vagy! 

Mindenesetre attól kezdve a kismadár ott la- 
kott Szalma-korona koronáján. A párja is oda- 
költözött, de csak később, mert bizalmatlan 
volt nagyon. A madárijesztőkről eddig csak 
rosszat hallott. De amikor látta, hogy a három 
csepp kis tojásukat hogyan dajkálja ez a furcsa 
koronás, hát végleg megnyugodott. 

A többi madárijesztő meg egyre csak csodál- 
kozott. Ki látott még ilyent?! Madárijesztő ma- 
dárral barátkozzék? Segíti, ahelyett, hogy el- 
kergetné?! Haragudtak Szalma-koronára, hogy 
ilyen furcsán viselkedik. Hát ezt tanulta a ma- 
dárijesztő-iskolán?! 

Csak Lyukas-kalap mentegette őt. Azt mond- 
ta, nyugodtan barátkozhat, mert ez a madár 
nem eszik se gyümölcsöt, se magot. Kukaccal él, 
bogárral — ahhoz meg már semmi köze a ma- 
dárijesztőnek. És milyen gyönyörű neve van! 
Ugy hívják, hogy őszapó. Lyukas-kalap réges- 
régen egy szőlősgazdánál szolgált. Tőle tudja, 
hogy van káros madár és van hasznos is. 

Cilinder három napig gondolkodott az ügyön. 
Aztán kihirdette: jövőre új tantárgy lesz a ma- 
dárijesztő-iskolán. Meg kell tanulniok, ki a 
hasznos, ki a káros a madarak közül. De nem 
ez a legnehezebb kérdés! Hanem az, hogy mit 
kell tenni, ha egy madár bajba jut. 

Még nem tudja Cilinder, ki tanítja majd, és mi 
lesz az új tantárgy neve. De az már biztos, hogy 
Szalma-koronának ebből nem kel! vizsgáznia jö- 
vőre; máris kitűnőre vizsgázott. 

GALAMBOSI LÁSZLÓ k 
Dió Xg 
( é 


Azt fütyüli a rigó, ( 
megérett már a dió. 

Le kell verni mind a fáról. 
Öregapó diót zsákol. i 

Hív anyóka. Jó ebéd lesz. 
Gőzölög a diós rétes. 


OSVÁT ERZSÉBET 
Ribillió 
Ez aztán a 
í ribillió! 
Lepottyant egy 
rakás dió. 
9 Hogy lepottyant, 
összekoccant, 


összekoccant, 
§ nagyot koppant. 


? A tolvaj szél 
23 É járt a kertben, 
láthatatlan 
§ köpönyegben. 
A diófát 
í megtépázta, 
megtépázta, 
megdézsmálta. 
Aztán eltűnt, 
mint a pára, 


! köd előtte, 
köd utána. 


Háj 

Valamikor régen volt a ku- 
vd kutya, 47 macska Nt Ad ÉG egér tyának egy könyve. Félt sze- 7 
gény, hogy elveszti, azért el- 
ment minden állathoz, hog 
őrizzék meg neki, de biz azok 
nem vállalták el. Utoljára, mit. 
tehetett egyebet, mit nem, el- 
ment a macskához. Még akkori- 
"ban ők jó barátságban voltak 
egymással, és a macska sok ké- 
résre elvállalta a könyv őrzését 

A macska sok ideig őrizte, c 
utoljára csak megunta. Gondol Y 
ta magában, hogy felteszi a ge- 
rendára. Ott nem lesz semmi 
baja. S csakugyan fel is tette. ; 

Az egér, amint meglátta a 
könyvet, odament és elrágta. 

Nem sok idő múlva kéri a ku- 
tya a könyvet. A macska fel- 
megy a gerendára s lehozza. 

A kutya csak bontogatja, la- " 
pozgatja, hát látja, hogy csupa 
rongy. Kérdi a macskát, hogy 
mit csinált vele? Az elmondja az 
egész históriát, s a kárért az 
egeret okozza. De a kutya se 
hagyta annyiba a dolgot: meg-. 
fogadta, hogy ahol csak egy 
macskát lát, nem kíméli. Ám a 
I ÉSE is megharagudott az 
gérre, s azóta üldözi a kutya a 
macskát, a macska bádis az ege- 
ret. 


Magyar népmese 


met a Cion ska a ezzettsátézzíttlltketme 

ÁPRILY LAJOS XI 


A tanya Beteg fiacskámnak meséltem 


Búcsúzva már a dombra száll a nap, 
a házak esti fényben állanak. 


Kapu kitárul, hangos pásztorok 
piros arcáról izzadság csorog. 


Itatnak, fejnek. . . Majd kiköt, pihen" " 
ember meg állat álom öbliben. 


A szinfedélen varjú szundikál, 
a hold reá arany ködöt szitál. . . 


z És hirtelen — csalódás? látomány? 
. halk reszketés fut át a kis tanyán. 
. És csöndesen megindul fölfele, 

3 a jegenyefa lesz a tengelye, 


a 
v. 
ra?e 


És ami nappal józan és sivár, 
mese-fészek lesz, bűvös ősi vár. 


S forogni kezd, mint egy búgócsiga, 
ott alszik benne Csipkerózsika. 


A pocsolyákon gyémánt fény remeg, 
kuruttyolnak a béka-hercegek. 


Palánk tövéből égre nő a bab, 
és Póli néni seprűnyélre kap. 


Táltos-tüzet zihál a vén gebe, 
begyógyul minden ostorvert sebe, 


s száguld a pásztor, a kis Lucián, 
Maros vizén — az Őperencián. . . 


Az ősi várban kedves mese-nép 
így éli mókás tündér-életét. 


Táncolva lejt, nevet, vígan lakik 
holdfényes éjszakákon hajnalig. 


De hogyha feldereng a szürke fény 
és elbődül az első kis tehén, 


a forgó kastély is döbbenve áll, 
s tündéri népe messze visszaszáll. 


És szürke ember, állat szerteszét 
megkezdi újra régi életét. 

A KI SK o ND Á S Bábjelenet. 


Magyar népmeséből írta M. LUKÁCS ERZSÉBET 


SZEREPLŐK: Kiskondás, Öreg ember, Király, Király- 
lány, Galamb, Hal, Sánta róka, Udvari népség 


ZENE: Furulyaszó, lakodalmas ének 


1. szín (Erdei tisztás, bal szélén bükkfa. A fa felől 
furulyaszó hallatszik.) 


ÖREG EMBER (sietve jön jobbról, középen megáll) : — 
Kiskondásom, kiskondásom gyere elő! (Furulya elhall- 
gat.) 

KISKONDÁS (előlép a fa mögül) : — Itt vagyok öreg- 
apám! 

ÖREG EMBER (lelkendezve) : — Nagy újságot mondok 
fiam! Az országban az a hír járja, hogy a király férjhez 
adja a lányát. Mégpedig ahhoz, aki úgy el tud bújni, 
hogy a királylány nem találja meg. Mindenki három 
próbát tehet. 

KISKONDÁS: — Hű, ezt a próbát én is szívesen kiáll- 
nám! 

ÖREG EMBER: — No fiam, akkor máris indulhatsz. 
A kondálva magam is elleszek! Járj szerencsével! (Be- 
megy a fa mögé.) 

KISKONDÁS (utána szól) : — Köszönöm Öregapám, a 
hozzám való jóságát! Máris indulok. (Jobbra kimegy a 
színről.) 


2. szín  (Legelő, balra gémeskút, jobbra tavacska.) 


KISKONDÁS (balról jön, fáradtan) : — Álló napja jövök 
egyfolytában, de a királyi várnak se híre, se hamva. . . 
A tarisznyám meg üres, kopog a szemem az éhségtől. 

GALAMB (berepül a kút kávájára, s belekémlel a kútba.) 

KISKONDÁS (örvendezve, halkan) : — Ni, egy galamb. 
Én bizony megfogom! (A kúthoz lopakodik, és elkapja 
a galambot) — Megvagy tubicám....! Sajnállak, de 
éhes vagyok és megeszlek! 


GALAMB: — Ne egyél meg, Kiskondás! Inkább húzz 
fel egy vödör vizet, mert elepedek a szomjúságtól. 

KISKONDÁS: — Jól van no, nem bántalak! (Ellép a ga- 
lambtól és felhúzza a vödröt.) — Itt a víz, igyál! 

GALAMB (iszik, majd elrepül, s közben) : — Jótett helyé- 
be jót várj! 

KISKONDÁS (maga is iszik) : — No, ez jól esett! (To- 
vábbmegy, majd megáll) — Jaj, a gyomrom! Az éhség- 
től úgy korog-morog, mint egy láncos kutya. (Tovább- 
megy, a tó partján leül.) — Nem bírom tovább, le- 
ülök. (Nézi a vizet) — Ehol ni, egy hal! Beleakadt a 
hínárba. (Kiveszi a halat.) — Be szép, kövér halacska, 
lesz már ebédem! 

HAL: — Ne egyél meg, Kiskondás, otthon vár az édes- 
anyám! 

KISKONDÁS (némi töprengés után) : — Jól van no, nem 
bánom! Elengedlek! Menj békével! (Bedobja a vízbe.) 

HAL (visszaszól a tóból) : — Jótett helyébe jót várj! 

SÁNTA RÓKA (sántikálva jön jobbról) 

KISKONDÁS (elkapja a rókát) : — No végre, mégse ha- 
lok éhen, itt a pecsenyének való! 

SÁNTA RÓKA: — Ne egyél meg, Kiskondás! Nézd, 
gyógyító füvet viszek a kisfiamnak. 

KISKONDÁS (elengedi a rókát) : — Akkor nem bánta- 
lak. Szedd hát a lábad, gyógyítsd meg azt a rókagyere- 
ket! 

SÁNTA RÓKA (elsiet, visszaszól) : — Jótett helyébe jót 
várj! 

KISKONDÁS (sóhajt) : — Káresz-kuresz, ahogy lesz úgy 
lesz! (Kimegy.) 


3. szín — (Akirályi palota kertje. Balra a kapu mellett 


jobbra palota, bejáratánál rózsabokor — az 
égen nap.) 


KISKONDÁS (bejön a kapun) : — Ez lenne hát a királyi 
palota? (Körülnéz) 

KIRÁLY (az erkélyen ül az udvari népséggel együtt) : — Mi 
járatban vagy, édes fiam?! 

KISKONDÁS: — Felséges királyom, életem, halálom, 


kezedbe ajánlom! Azért jöttem, hogy kiálljam a pró- 
bát a szépséges királykisasszonyért! 

KIRÁLY: — Igaz, hogy előtted már kilencvenkilencen 
hiába próbálkoztak, de ha ilyen elszánt legény vagy, 
hát lássuk, mit tudsz! (Kiált)h: — Lányom... lá- 
nyom. ..! Új kérő érkezett! 

KIRÁLYLÁNY (kilép a palota ajtaján, gúnyosan) : — Lá- 
tom, megjött a századik kérő! Kezdhetjük a bújócs- 
kát! Jól figyelj, Kiskondás! Bemegyek a palotába és 
százig számolok. Te meg addig bújj el! (Megindul az 
ajtó felé) — Egy... kettő... három. . . (Az ajtó bezá- 
rul mögötte.) 

KISKONDÁS (töprengve nézelődik) — Hová. . . hová... 
hová bújjak? 

GALAMB (berepül.) : — Kru... kru... gyere velem, 
felviszlek a nap mögé! (A lábába kapaszkodó legénnyel 
eltűnik a nap mögött.) 

KIRÁLYLÁNY (előjön) : — 99... 100... (Megáll közé- 
pen, egyet perdül) : — Megvagy, Kiskondás! Gyere elő 
a nap mögül! 

KISKONDÁS (előjön, az udvari nép gúnyosan hahotázik) 

KIRÁLYLÁNY: — Jól elbújtál, Kiskondás, mégis megta- 
láltalak. Lássuk hát a második próbát! Vigyázz, már 
számolok! Egy. . . kettő. . . (Kimegy) 

KISKONDÁS: — Hová. . . hová. . . hová bújjak?! 

HAL (Kidugja a tóból a fejét) : — Ide-oda Kiskondás, majd 
elbújtatlak a vízipalotámban. 

KISKONDÁS (beugrik a tóba.) 

KIRÁLYLÁNY (előjön): ... kilencvenkilenc... száz! 
(Egyet perdül) — Megvagy, Kiskondás, gyere elő a 
vízipalotából! 

KISKONDÁS (előjön, az udvari nép gúnykacaja fogadja) 

KIRÁLYLÁNY: — Ne búsulj, Kiskondás! Még hátra van 
az utolsó próba! Vigyázz, számolok! Egy. . . kettő. . . 
(Eltűnik az ajtóban) 

KISKONDÁS: — Hová-hová. . .? 

SÁNTA RÓKA (felbukkan) : — Hallgass rám, Kiskondás! 
Tudok egy varázsigét, amitől rózsává változol. Mondd 
hát utánam: 

,Kis királylány meg ne lásson, 
— rózsa legyek, rózsaágon!" 


MADÁR ESZTER rajzai 


KISKONDÁS (vele mondja, s mindketten eltűnnek. A bok- 
ron kinyílik egy rózsa.) 

KIRÁLYLÁNY (kilép az ajtón, megperdül, körülnéz és vár. 
Még kétszer újra perdül): — Nem talállak! Győztél 
Kiskondás, gyere elő! (Kis várakozás után megszeppen- 
ve) : — Kiskondásom, hová tűntél? Én kedvesem, gye- 
re elő! 


KISKONDÁS (előlép a rózsabokorból) : — Itt vagyok, ga- 
lambom! Én a tiéd! . . 

KIRÁLYLÁNY: — Te az enyém! (Összeborulnak) . 

KIRÁLY : — Ásó-kapa-nagyharang válasszon el bennete- 
ket egymástól! — 

UDVARI NÉPSÉG : Éljen, éljen! (Felcsendül a lakodalmas 
ének.) 


VLAGYISZLAV KORZSEC 


A rossz ízű cukorka 


Egy alkalommal, amikor Merinke éppen ki- 
lépett az üzletből a papájával, egy ismeretlen 
bácsinak a zsebéből kipottyant egy szem cukor- 

A ka. Merinke lehajolt gyorsan, felkapta és szoro- 
ZŐÖN san a markába zárta. A papáján kívül senki sem 
; néz 2 vette észre. Az üzlettől kicsit távolabb Merin- 


ú di né ke megkérdezte: 
6.098 — Neked adjam a felét? 
sk A papája hosszú hallgatás után így szólt: 
o. A — Köszönöm, nem kérem. Nekem az ilyen 


cukorka nem ízlik. 
— Miért? — kérdezte gyanakvóan a kislány. 
— Egyszerűen csak nem ízlik... — vonta 
eg a vállát a papája. 
— Mert azé a bácsié? 
— Bizonyára — bólintott a papája. 
Merinke erősen megszorította a markában 
tartott cukorkát, és ezt mondta: 
— Annak a bácsinak, bizonyára, még egy 
egész halom volt a zsebében. 
,  — Lehet, hogy volt — jegyezte meg a papája 
—, de lehet, hogy nem volt. 
Ezt hallva, Merinkének már nem volt kedve 
megenni a cukorkát. 
— Tudod mit, papa — mondta —, odaadom 
inkább Artúrnak. 
— Miért? — csodálkozott a papája. 
— Mert Artúr még kicsi, és nem érti, hogy 
az ilyen cukorka senkinek se ízlik. 
(Az észt írónak ez a kis története a MURZILKA 
című szovjet gyermeklapban jelent meg.) 
Fordította KELEMEN SÁNDOR 

GYÁRFÁS ENDRE 


— Hű, de táncra áll a lábam! 

— rikkant Bori. — Nagylegények, 
örülnék, ha egymás után 

egy-egy táncra felkérnétek! 


— Kevés a hely a szobában 

— morog Marci. Berci nyafog: 
— Érzem, tuskó lett a lábam. 
Ha kapkodom, elfáradok. 


— Bújjatok a kemencéhez, 
anyámasszony katonái! 

— brummog sértődötten Borka. 
— Dehogy fogok rátok várni! 


Ha akartok, megtaláltok 

a táncházban — szól. És szalad. 
Javában áll a mulatság 

a száz éves tölgyfa alatt. 


KOLTAI ÉVA rajzai 


Őzi néni a tánctanár. 
A sün koma gitárt penget, 
s míg a rigó szólót fütyül, 
a nyúlfiak dobot vernek. 


— Járjunk néhány régi táncot! — 
Ropják is a tangót, polkát. 
Azután meg nagy kört fognak, 
hogy a kólót eltáncolják. 


Nem kergült meg a kis birka, 
csupán keringőzni tanul. 
Görög teknőc a szirtakit 
járja fáradhatatlanul. 


Pattogó, friss muzsikára 
csárdást lejt a borz a nyesttel. 
S olyan rockot rop a róka! 

Még bukfencezni sem restell. 


Egyszerre csak két új vendég — Jó, hogy jöttök! — szól az őzi 
lép a színre: Marci, Berci. — Épp ez a két bocs hiányzott. 
— Eljöttünk a kishúgunkat Titőletek tanuljuk meg 

. . .meg más lányt is. . . megpörgetni. mindnyájan a medvetáncot. 


zt 

Kinek van igaza? 

Tomi, Zsuzsi és Palika vitatkoznak. 

Tomi: — Ezt a kis szelet csokit még nyugod- 
tan bekaphatom fogmosás után. Legfeljebb ki- 
öblítem a számat. 

Zsuzsi véleménye: — Éppen elég, ha fogmo- 
sás helyett megeszem egy almát. A rágás tisztít- 
ja és erősíti a fogakat! 

Palika is másként gondolja: — Csokit és al- 
mát is csak fogmosás előtt együnk! 

Te hánynak adnál igazat a gyerekek közül? 
Kik azok? 

Rajzolj egy poharat, és rajzold bele azoknak 
a fogkeféjét, akiknek igazuk van! 

Tomi fogkeféje kék, Zsuzsié zöld, Palié pi- 

ros. Küldd el rajzodat Dörmögőnek! 


b... sdszütttat 
Honnan tudta? 


Az óvó néni visszahívott három gyereket a 
mosdóba: 

— Lajcsi, Julcsi, Ferkó, ti nem mostatok fo- 
gat! 

Vajon honnan tudta az óvó néni? Te is kita- 
lálhatod. Ha mégsem találtad ki, segítünk. 


Cinlgzoy3o4 e x0A zeJezs) 

ha) Harapós kérdés 


Miben hasonlítanak egymásra a következő 
szavak? 
Harapófogó, nyafog, fogócska, pufog, fog- 
kefe, foglalkozás, fogas 

Mondd el, hogy melyik mit jelent, rajzolj le 
közülük legalább kettőt, és küldd el rajzodat 
Dörmögőnek! 


ge 


Keresd a foltját! 5 
Kilyukadt Télapó zsákja. Keresd 
meg a rongyok között a foltját! 
d 

nincs lába, és mégis jári 1 — lepetés bontogatása, annál tovább tart az örö- 


möd. Ilyen kedves, tréfás ajándék lehet az óri- Av 
ás szaloncukor is. Válassz ajándékot! Ez lehet szí- 
nes golyó, egy szép kő vagy gyöngy, gemkapocs- xv 
ból készült , hópehely", vagy ami még eszedbe 
) E 


(puzis9 v) 1 


jut. Szalvétába, krepp-papírba, díszes csomagoló- 
papírba vagy akár színesre festett újságpapírba 


5 csomagold a tárgyat, jó sokba, hogy nagy le- 
iz -(v gyen! A csomag közepét alufóliával burkold, 
1 WV akét végét pedig ollóval rojtozd ki! 

ha kirakja a cipőjét 
mikuláskor ablakába. 


De ha másnap ajándékkal 
színültig telt cipő várja, 
örülhet az elefánt, hogy 
olyan nagyra nőtt a lába. 


MADÁR ESZTER rajzai 


Barlangposta Kedves Gyerekek! 


Gyakran halljátok a felnőttektől, hogy köny- 
nyű ma gyereknek lenni! Bezzeg régen! Igaz, 
nektek sok játékotok van, a legtöbben szép la- 
kásban laktok, de azért — mindannyian tudjuk 
— nektek sincs mindig könnyű dolgotok. Biz- 
tosan sokan vagytok olyan helyzetben, mint 
Kanyó Péter. Peti kapott egy szép, új kerékpárt 
(csengő is van rajta). Sajnos az édesanyjának 

csak ritkán van ideje elkísérni az utcára Petit, mert kistestvér és öreg nagymama is lakik velük. 
uLegalább csengetni szeretnék a szobában — írja, Peti—, de azt sem lehet, mert Anyu rám szól, hogy 
az öcsi aludni szeretne, vagy a nagyit idegesítem." 

Megértem Peti bánatát. De Öcsi egy-kettőre megnő, nem fog annyit aludni, mint most, és együtt 
mehetnek majd biciklizni. Ezalatt a lakásban is csend lesz, a nagyi is pihenhet majd. Az öregek bi- 
zony nem szeretik a hangoskodást. Fáradtak,olykor betegek is. Agyerekeknek pedig nem könnyű 
csendben maradni, ha az öregek kérik. Nem könnyű türelemmel megvárni, azt sem, amíg lassan 
lelépnek a buszról; s egy- egy hosszú panaszkodást sem könnyű végighallgatni. Mégis mennyi jót 
kapunk a nagyiktól! Milyen jó, ha valakinek vannak poyeset Erről mesélnek a következő rajzok: 


sali 


Utazunk nagymamához! A mamánál nézhetem a eres A mamának szép kertje is van. 
.  Sárhegyi Edit rajza Kálmán Ági rajza Benkő Zsuzsanna rajza 

A nagyi uávárűé gólya is lakik. Nagymama. három tortát sütött! Tüzet rakunk a nagypapával. 
Barassó Nórika rajza Vonyó Krisztián rajza Igaz Antal rajza 


Akik nem laknak együtt a nagyival, sokkal 
jobban tudnak örülni a találkozásnak. Nehe- 
zebb a helyzet, ha együtt laknak a gyerekek, a 
szülők, a nagyszülők, esetleg még a dédik is. 
De az együtt lakás is lehet nagyon jó! Máró 
Icuka családja nagyszerűen megoldotta a kér- 
dést. Építettek egy szép nagy házat: 


Az emeleten laknak a fiata- 
lok, a földszinten a nagyik: 


Máró nagyi, Reszegi nagyi és Reszegi papó 
MÁRÓ ILONA rajza 


A nagyik vigyázhatnak az unokákra, ha a szülők 
dolgoznak; a fiatalok ápolhatják az öregeket, ha 
szükség van rá; senki nincs egyedül, senki nem 
unatkozik, és a sok felnőtt között mindig akad 
valaki, aki mesél a gyerekeknek! 

Hasonló jókat kívánok minden olvasómnak! 


Dörmögő Dömötör 


Szeptemberi számunk rejtvényeinek helyes 
megfejtése: 

A Kirakós rejtvény vízszintes és függőleges so- 
raiban leveleket rendezgettetek. A zöld falevél- 
nek nem jutott hely. 

A Hányan vannak című rejtvénynek több 
megfejtése is van. Például: 

a. két négylábú állat (őz vagy szarvas) és három 
madár, 

b. egy négylábú állat és három madár, 

c. öt madár. 

A sikló nem számít, hiszen nincs lába. 


Jutalmat kaptak: 


Boch István, Budapest 
Boch Endre, Budapest 
Bóc Andrea, Budapest 
Boros Boglárka, Kőszeg 
Bozzai Zsófia, Budapest 
Csonka Tamás, Csénye 
Groszmann Péter, Tatabánya 
Gyula Bernadett, Nyíregyháza 
Havellant Gabriella, Miskolc 
Horváth Ákos, Ajka 
Horváth Bence, Budapest 
Horváth Máté, Budapest 
Imrényi Zsófia, Szeged 
Jánosa Mónika, Budapest 
Kamp Ágnes, Solt 
Kitti Rudi, Pécs 
Kőszegi Richárd, Balatoncsicsó 
Merész Emese Réka, Nagyatád 
Nimsz Katalin, Fertőszentmiklós 
Nimsz Tamás, Fertőszentmiklós 
Nyitrai Rózsa, Székesfehérvár 
Pozsgai Tamás, Mohács 
Rózsahegyi Olgi, Budaörs 
Spingár Olivér, Dunaújváros 
Szegedi Krisztina, Budapest 
Szokoli Feri, Budapest 
Szuromi Dóra, Hódmezővásárhely 


F. GYÖRFFY ANNA rajza 

BILLEG-BALLAG, MEG-MEGÁLL. 

ZÖLD ERDŐBEN, SÍK MEZŐBEN 

Magyar népköltés 

